CELEX: 32011R0159
Language: da
Date: 2011-02-21 00:00:00
Title: Kommissionens forordning (EU) nr. 159/2011 af 21. februar 2011 om registrering af en betegnelse i registret over garanterede traditionelle specialiteter (Spišské párky (GTA))

22.2.2011   
            
            
               DA
            
            
               Den Europæiske Unions Tidende
            
            
               L 47/5
            
         KOMMISSIONENS FORORDNING (EU) Nr. 159/2011
   af 21. februar 2011
   om registrering af en betegnelse i registret over garanterede traditionelle specialiteter (Spišské párky (GTA))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (1), særlig artikel 9, stk. 4, første afsnit, og
   ud fra følgende betragtninger:
   
               (1)
            
            
               I henhold til artikel 8, stk. 2, første afsnit, i forordning (EF) nr. 509/2006 og i overensstemmelse med artikel 19, stk. 3, i samme forordning er Den Tjekkiske Republiks og Den Slovakiske Republiks ansøgning om registrering af betegnelsen »Spišské párky« blevet offentliggjort i Den Europæiske Unions Tidende
                   (2).
            
         
               (2)
            
            
               Da Kommissionen ikke har modtaget indsigelser, jf. artikel 9 i forordning (EF) nr. 509/2006, bør denne betegnelse registreres.
            
         
               (3)
            
            
               I ansøgningen blev der også ansøgt om den i artikel 13, stk. 2, i forordning (EF) nr. 509/2006 omhandlede beskyttelse. Beskyttelsen bør finde anvendelse på betegnelsen »Spišské párky«, da der ikke er modtaget indsigelser, og det derfor ikke er påvist, at navnet anvendes lovligt, er velkendt og er økonomisk afgørende for lignende landbrugsprodukter eller fødevarer —
            
         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres.
   Den i artikel 13, stk. 2, i forordning (EF) nr. 509/2006 omhandlede beskyttelse anvendes.
   Artikel 2
   Denne forordning træder i kraft på tyvendedagen efter datoen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. februar 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 93 af 31.3.2006, s. 1.
   
      (2)  EUT C 95 af 15.4.2010, s. 34.
   
      BILAG
      Levnedsmidler opført i traktatens bilag I:
      
         Kategori 1.2.   Kødprodukter (opvarmet, saltet, røget, m.m.)
      
      DEN TJEKKISKE REPUBLIK OG DEN SLOVAKISKE REPUBLIK
      Spišské párky (GTS)
      Brugen af navnet er forbeholdt.